Zeppule 'e San Giuseppe

'E Zeppule 'e San Giuseppe songhe 'e dolce tradizziunale ca se fanno p''o juorno 'e San Giuseppe ('o 19 'e màrzo).

Sti Zeppule 'e San Giuseppe se ponno fà fritte o puro nfurnate, songhe fatte 'e pasta bignè, e quanno so' fritte o nfurnate se miette na cremma e ammarena ncoppa. Chello ca ieva vennenno 'e zeppule comme mestiere se chiammava zeppolajuólo.

 'O mito d''a zeppola 'e San Giuseppe 
Ce stanno divierze mite e fattarielle ncopp''a storia d''a zeppola 'e San Giuseppe.

 'O piezzo 'e lignammo 
Se dice ca ll'origgene 'e chesti dolce songo proprio 'e San Giuseppe. 'A storia dice ca San Giuseppe, quanno faceva 'o masterascio campanno int'a povvertà, nu juorno se truvaje ca nun teneva niente pe' lle dà 'a magnà ô figliuolo Giesù. Pe' cchesto chillo pigliaje nu piezzo 'e lignammo e 'o mettette a frijere. 'O miracolo fuje ca chesto addeventaje na zeppola ca se puteva magnà.Ribaud, Renato: 'A mazzarella 'e San Giuseppe e 'o struscio 'e pasca Napoli: A. Gallina, stampa 1991.

 'E pazzielle 'e lignammo 'e Giesù 
'A stessa storia succiede cu San Giuseppe, che pe' tramente ca s'arripusava 'e faticà e guardava 'o nennello Giesù ca steva a pazzià cu 'e pazzielle, nu vicchiariello addimmannaje pe' buntà nu tuozzolo 'e pane. Comme San Giuseppe nun teneva niente, dicette ô viecchio 'e s'aspettà cocche minuto ca venisse Maria e facesse 'o pane. Chillo nun puteva aspettà e se ne jette, ma pe' tramente ca se ne jeva, San Giuseppe vedette ch''e pazzielle 'e Giesù addeventajeno zeppulette.Le zeppole di San Giuseppe. favolefantasia.com. 15/03/2014. Cuntrullato 'o 16 marzo 'e 2014.

 Vide pure 
Zeppola fritta

 Nutarelle 

Categurìa:Dolce_'e_Napule